## Ministru kabineta rīkojuma projekta „Grozījumi Ministru kabineta 2013.gada 28.decembra rīkojumā Nr.686 „Par Latvijas ģeotelpiskās informācijas attīstības koncepciju”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts izstrādāts, pamatojoties uz Ministru kabineta 2013.gada 28.decembra rīkojuma Nr.686 3.6.apakšpunktu, 3.7.apakšpunktu un 4.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Pamatojoties uz Ministru kabineta 2013.gada 28.decembra rīkojuma Nr.686 3.6.apakšpunktā doto uzdevumu, Aizsardzības ministrijai tika uzdots sadarbībā ar Ekonomikas ministriju sešu mēnešu laikā pēc Būvniecības likuma spēkā stāšanās, bet ne vēlāk kā līdz 2014.gada 1.jūlijam sagatavot un iesniegt noteiktā kārtībā Ministru kabinetā grozījumus normatīvajos aktos būvniecības jomā, nosakot kompetenci un kārtību, kādā tiek sagatavota un iesniegta informācija par gaisakuģu lidojumiem potenciāli bīstamajiem objektiem būvniecības procesā. Ņemot vērā to, ka šā gada 24.aprīlī Latvijas Republikas Saeima steidzamības kārtā 2 lasījumos pieņēma grozījumus Būvniecības likumā (1126/Lp11), nosakot jaunā Būvniecības likuma spēkā stāšanos 2014.gada 1.oktobrī, ir nepieciešams veikt atbilstošus grozījumus Ministru kabineta 2013.gada 28.decembra rīkojuma Nr.686 3.6.apakšpunktā.Rīkojuma projekta mērķis ir mainīt normatīvo akta izstrādes datumu no 2014.gada 1.jūlija uz 2015.gada 1.martu. 2. Pamatojoties uz Ministru kabineta 2013.gada 28.decembra rīkojuma Nr.686 3.7.apakšpunktā doto uzdevumu, Aizsardzības ministrijai līdz 2014.gada 28.februārim sadarbībā ar Satiksmes ministriju jāizstrādā un jāiesniedz noteiktā kārtībā Ministru kabinetā grozījumus normatīvajos aktos aviācijas jomā, precizējot kompetenci un informācijas aprites kārtību par gaisa kuģu lidojumiem potenciāli bīstamajiem objektiem. Pamatojoties uz Ministru kabineta 2013.gada 28.decembra rīkojuma Nr.686 4.punktā doto uzdevumu, Satiksmes ministrijai sadarbībā ar Aizsardzības ministriju jāizstrādā un līdz 2014.gada 28.februārim noteiktā kārtībā jāiesniedz Ministru kabinetā grozījumus normatīvajos aktos aviācijas jomā, lai nodrošinātu Eiropas Komisijas 2010.gada 26.janvāra Regulas Nr.73/2010, ar ko nosaka prasības attiecībā uz aeronavigācijas datu un aeronavigācijas informācijas kvalitāti vienotajā Eiropas gaisa telpā,prasību ieviešanu un piemērošanu.Regulas Nr.73/2010 prasības attiecas uz aeronavigācijas informācijas sagatavošanas un izplatīšanas jomu, kuru šobrīd regulē Ministru kabineta 2008.gada 22.septembra noteikumi Nr.775 „Aeronavigācijas informācijas sagatavošanas un izplatīšanas kārtība” (turpmāk – noteikumi Nr.775). Lai nodrošinātu regulas Nr.73/2010 prasību ieviešanu, ir būtiski jāmaina šobrīd spēkā esošais tiesiskais regulējums. Ievērojot juridiskās tehnikas prasības, valsts aģentūra „Civilās aviācijas aģentūra”, sadarbojoties ar Latvijas Ģeotelpiskās informācijas aģentūru un valsts akciju sabiedrību „Latvijas gaisa satiksme”, ir izstrādājusi jaunu tiesiskā regulējuma projektu, ar kuru ir paredzēts atcelt noteikumus Nr.775. Regulas Nr.73/2010 prasību ieviešana ir tieši saistīta ar 1944.gada 7.decembra Konvencijas par starptautisko civilo aviāciju (turpmāk – konvencija) 15.pielikumu prasībām. 2013.gada 14.novembrī stājās spēkā konvencijas 15.pielikuma grozījumi, kas būtiski maina aeronavigācijas informācijas sagatavošanas prasības. Lai nodrošinātu jaunā tiesiskā regulējuma projekta atbilstību gan regulas Nr.73/2010, gan konvencijas 15.pielikuma prasībām, ir nepieciešams veikt attiecīgus precizējums projektā. Turklāt, lai Eiropas Savienības prasības būtu konsekventas ar konvencijas 15.pielikuma prasībām, regula Nr.73/2010 šobrīd tiek grozīta.Grozījumi normatīvajos aktos aviācijas jomā, kas precizētu kompetenci un informācijas aprites kārtību par gaisa kuģu lidojumiem potenciāli bīstamajiem objektiem, ir cieši saistīti un atkarīgi no jaunā tiesiskā regulējuma aeronavigācijas informācijas sagatavošanas un izplatīšanas jomā.Ņemot vērā minēto, Ministru kabineta 2013.gada 28.decembra rīkojuma Nr.686 3.7.apakšpunktā un 4.punktā uzdotā uzdevuma izpildes termiņu ir nepieciešams pagarināt līdz 2014.gada 1.septembrim. Rīkojuma projekta mērķis ir mainīt normatīvo akta izstrādes datumu no 2014.gada 28.februāra uz 2014.gada 1.septembri. |
| 3. | Projekta izstrādē iesaistītās institūcijas | Aizsardzības ministrija, Latvijas Ģeotelpiskās informācijas aģentūra, Satiksmes ministrija, valsts aģentūra „Civilās aviācijas aģentūra” |
| 4. | Cita informācija | Nav |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā paredzēto grozījumu, kas nosaka jaunus termiņus normatīvo aktu izstrādei, mērķgrupas ir valsts pārvaldes un pašvaldību institūcijas, kā arī ģeodēzisko un kartogrāfisko darbu veicēji, kuru kompetencē un uzdevumos ir ģeotelpiskās informācijas ieguve, sagatavošana, uzturēšana, kā arī valsts pārvaldes iestādes, pašvaldības, juridiskas un fiziskas personas, kas izmanto ģeotelpisko informāciju. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Aizsardzības ministrijai līdz 2015.gada 1.martam sadarbībā ar Ekonomikas ministriju jāizstrādā un jāiesniedz noteiktā kārtībā Ministru kabinetā grozījumus normatīvajos aktos būvniecības jomā, nosakot kompetenci un kārtību, kādā tiek sagatavota un sniegta informācija par gaisakuģu lidojumiem potenciāli bīstamajiem objektiem būvniecības procesā;
2. Aizsardzības ministrijai līdz 2014.gada 1.septembrim sadarbībā ar Satiksmes ministriju jāizstrādā un jāiesniedz noteiktā kārtībā Ministru kabinetā grozījumus normatīvajos aktos aviācijas jomā, precizējot kompetenci un informācijas aprites kārtību par gaisakuģu lidojumiem potenciāli bīstamajiem objektiem;
3. Satiksmes ministrijai sadarbībā ar Aizsardzības ministriju jāizstrādā un līdz 2014.gada 1.septembrim noteiktā kārtībā jāiesniedz Ministru kabinetā grozījumus normatīvajos aktos aviācijas jomā, lai nodrošinātu Eiropas Komisijas 2010.gada 26.janvāra Regulas Nr.73/2010, ar ko nosaka prasības attiecībā uz aeronavigācijas datu un aeronavigācijas informācijas kvalitāti vienotajā Eiropas gaisa telpā,prasību ieviešanu un piemērošanu.
 |
| 2. | Atbildīgā institūcija | Aizsardzības ministrija, Satiksmes ministrija, Ekonomikas ministrija |
| 3. | Cita informācija | Nav |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Satiksmes ministrija, Latvijas Ģeotelpiskās informācijas aģentūra, valsts aģentūra „Civilās aviācijas aģentūra” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektā izstrādes tiks veiktas institūcijām piešķirtā budžeta ietvaros. Jaunu institūciju izveide, esošu institūciju likvidācija vai reorganizācija nav paredzēta.  |
| 3. | Cita informācija | Nav |

Aizsardzības ministrs R.Vējonis

Valsts sekretārs J.Sārts

03.06.2014 13:55

947

I.Ekmane

67335184, ilona.ekmane@mod.gov.lv

I.Lieģe

67830951, inese.liege@sam.gov.lv